**Πανόραμα Πολωνίας - Βουδαπέστη - Μπρατισλάβα 9 μέρες / 7 νύχτες 08-16/07, 22-30/07, 05-13/08, 19-27/08 & 02-10/09. Οδικώς**

**1η & 2η Μέρα | Θεσσαλονίκη – Βουδαπέστη – Περιήγηση πόλης – Μπρατισλάβα.**

Συγκέντρωση το βράδυ στα γραφεία μας και αναχώρηση στις 21:00 με ενδιάμεσες στάσεις για την Βουδαπέστη. Άφιξη το πρωί στην πόλη και αμέσως ξεκινάμε την περιήγηση μας με τα ωραιότερα κτίρια της Βουδαπέστης που είναι χτισμένα πάνω στις όχθες του Δούναβη, μεταξύ των οποίων το Βασιλικό Ανάκτορο, εκκλησίες, ιστορικά ανάκτορα και το Κοινοβούλιο της Ουγγαρίας. Πεζή περιήγηση: Η συνοικία του Πύργου και η Παλιά Πόλη έχουν πεζοδρομηθεί και επανάκτησαν την αρχική τους γοητεία. Στην περιοχή λόφος του Πύργου, μπορεί κανείς να επισκεφτεί εκτός από το Ανάκτορο των Αψβούργων, το Μουσείο Ιστορίας της Βουδαπέστης, την κρήνη του Ματθία, το Θέατρο του Πύργου, το Ανάκτορο Σάντορ αλλά και την Εθνική Πινακοθήκη Ουγγαρίας, όπου είναι συγκεντρωμένα τα πολυτιμότερα έργα ουγγρικής τέχνης. Σας προτείνουμε μια κρουαζιέρα (εισιτήρια εξ’ ιδίων) στον ποταμό Δούναβη για να θαυμάσετε εν πλω τα κτίρια της πόλης με την μακροχρόνια ιστορία και την πλούσια πολιτιστική κληρονομιά. Ελεύθερος χρόνος και στη συνέχεια θα αναχωρήσουμε για την Μπρατισλάβα. Άφιξη και τακτοποίηση στο ξενοδοχείο μας. Αργά το απόγευμα θα έχουμε ελεύθερο χρόνο για μια πρώτη γνωριμία με την πόλη με την συνοδεία του αρχηγού μας.

**3η Μέρα | Μπρατισλάβα – Ξενάγηση πόλης – Ζακοπάνε – Κρακοβία.**

Πρωινό και στη συνέχεια θα ξεκινήσουμε την ξενάγηση μας στην πόλη της Μπρατισλάβας που απλώνετε σε μια έκταση 48.845 τετραγωνικών χιλιομέτρων και βρίσκεται στην καρδιά της Κεντρικής Ευρώπης συνδεόμενη με τις γειτονικές χώρες μέσω του ποταμού Δούναβη. Οι βίλες νότια του ποταμού Δούναβη, τα γιγαντιαία παλάτια και κάστρα από την εποχή του κομμουνισμού, τα σημαντικότερα μουσεία, αλλά και η πληθώρα των μπαρ που πλημμυρίζουν από νεολαία κάνουν την πόλη να ξεχωρίζει. Το πιο χαρακτηριστικό αξιοθέατο δεν είναι άλλο από το κάστρο, στο οποίο στέφθηκαν Ούγγροι βασιλείς και φυλάσσονται αρκετά κοσμήματα του στέμματος. Η θέα που προσφέρει από ψηλά είναι φανταστική. Σε απόσταση αναπνοής απλώνεται η κεντρική αρτηρία της Μπρατισλάβα, ο Βεντούρσκα. Ένας πολυσύχναστος δρόμος γεμάτος καφέ, εστιατόρια και μπαρόκ παλάτια. Επόμενη στάση μας το υπέροχο σιντριβάνι στην κεντρική πλατεία της παλαιάς πόλης. Ελεύθερος χρόνος και αναχωρούμε για την πανέμορφη πόλη Ζακοπάνε που είναι απλωμένη σε ένα καταπράσινο τοπίο κοντά στα σύνορα με την Σλοβακία και νότια της Πολωνίας. Άφιξη και ελεύθερος χρόνος στο γραφικό ιστορικό της κέντρο με τα γραφικά δρομάκια και τα ξύλινα σπίτια στην οδό Krupówki, θαυμάζοντας επίσης την αρχιτεκτονική της πόλης η οποία είναι γνωστή ως Podhale. Θα απολαύσουμε τις τοπικές γεύσεις τους και αργότερα θα αναχωρήσουμε για την Κρακοβία. Άφιξη και τακτοποίηση στο ξενοδοχείο μας.

**4η Μέρα | Κρακοβία – Ξενάγηση πόλης – Αλατωρυχεία Βιέλιτσκα.**

Πρωινό και στη συνέχεια ακολουθεί ξενάγηση στα αξιοθέατα της πόλης, που μεταξύ άλλων θα δούμε το εντυπωσιακό Βασιλικό Κάστρο στο λόφο Βάβελ, τον Καθεδρικό Ναό με τους Βασιλικούς τάφους και την Καμπάνα, το πανεπιστήμιο Γιαγκελονιάν, την μεγάλη μεσαιωνική πλατεία με την εκκλησία Μαριάτσκι αφιερωμένη στην Παναγία. Στην πλατεία επίσης θα δούμε το αναγεννησιακού ρυθμού κτίριο Σουκιένιτσε γύρω από το οποίο παλαιότερα γινόταν το παζάρι της πόλης. Σήμερα διοργανώνονται πάρα πολλές εκθέσεις αλλά και υπαίθρια bazaar. Ελεύθερος χρόνος για καφέ και φαγητό και στη συνέχεια θα επισκεφτούμε τα αλατωρυχεία Βιέλιτσκα. Αναχώρηση για την Βιελίτσκα που τα αλατωρυχεία της αποτελούν σήμερα την ζωντανή απόδειξη του πανέμορφου και ιδιαίτερου κόσμου μας. Στις υπόγειες στοές του, αρκετά εκατοντάδες μέτρα χαμηλότερα από την επιφάνεια της γης, θα δούμε ολόκληρες εκκλησίες σκαλιστές πάνω στο αλάτι, αίθουσες συναυλιών, ομοιώματα του Ιησού, πάγκους, Αγίες Τράπεζες που είναι όλα φτιαγμένα και σκαλισμένα πάνω στο αλάτι. Ελεύθερος χρόνος και επιστροφή στο ξενοδοχείο μας στην Κρακοβία.

**5η Μέρα | Κρακοβία – Άουσβιτς – Βαρσοβία.**

Πρωινό και στη συνέχεια επιβίβαση στο λεωφορείο μας και αναχώρηση για το Άουσβιτς (εισιτήριο εξ ιδίων). θα επισκεφθούμε το μουσειακό χώρο Άουσβιτς - Μπιρκενάου, ένα από τα μεγαλύτερα στρατόπεδα συγκέντρωσης των Ναζί, όπου βρήκαν τραγικό θάνατο πάνω από 2 εκατομμύρια άνθρωποι κατά την διάρκεια του 2ου Παγκοσμίου Πολέμου. Αργότερα θα αναχωρήσουμε για την Βαρσοβία. Άφιξη και τακτοποίηση στο ξενοδοχείο μας. Το βράδυ ελεύθερος χρόνος για μια πρώτη γνωριμία με την πόλη πάντα με την συνοδεία του αρχηγού μας.

**6η Μέρα | Βαρσοβία – Ξενάγηση πόλης.**

Πρωινό και περιήγηση στα σημαντικότερα αξιοθέατα της ιστορικής πόλης που περιβάλλεται από τις παλιές οχυρώσεις. Θα δούμε μεταξύ άλλων , την κεντρική πλατεία της Αγοράς, το Βασιλικό Ανάκτορο, πολύ καλό δείγμα μπαρόκ αρχιτεκτονικής, που τώρα λειτουργεί σαν Μουσείο και έδρα της Βουλής Seim, το παλάτι και την πλατεία του Κάστρου Plac Zamkowy, από τα λίγα σημεία που σώθηκαν από τη ναζιστική λαίλαπα, το μνημειώδες Παλάτι Πολιτισμού και Επιστήμης, δώρο του Στάλιν στη Βαρσοβία, το Μεγάλο Θέατρο Βιέλκι, που στεγάζει την όπερα και το μπαλέτο, το μπαρόκ παλάτι Κρασίνσκι, που θεωρείται από τα ομορφότερα κτίρια της πόλης, τους Βασιλικούς Κήπους, και το Εβραϊκό Γκέτο, το σπίτι της Μαρίας Κοζλόφκα Κιουρί, που τιμήθηκε με Νόμπελ, το άγαλμα του Φρεντερίκ Σοπέν, που στολίζει τους κήπους του ανακτόρου Λαζιένσκι. Στο ελεύθερο απόγευμα επισκεφθείτε το πρόσφατα ανακαινισμένο Πολυκατάστημα Bracia Jablowscy, με πολλές σύγχρονες φίρμες, ή απολαύστε τον καφέ σας στο γνωστό Μπλικλ καφέ ή στο δημοφιλές ζαχαροπλαστείο Emil Wedel. Μπορείτε ακόμα να περπατήσετε κατά μήκος της δυτικής όχθης του ποταμού Βιστούλα, στη περιοχή της Βασιλικής Οδού. Το βράδυ επιστροφή στο ξενοδοχείο μας.

**7η Μέρα | Βαρσοβία – Βόρτσλαβ – Ξενάγηση πόλης.**

Πρωινό και αναχώρηση για το Βόρτσλαβ, τη «Βενετία του Βορρά» μία πόλη με γέφυρες και εντυπωσιακά κτίρια που καθρεφτίζονται στα νερά του. Άφιξη στην πόλη που είχε οριστεί ως πολιτιστική πρωτεύουσα της Ευρώπης για το 2016. Θα ξεκινήσουμε την ξενάγηση μας θαυμάζοντας την αρχιτεκτονική και την πλούσια πολιτιστική δραστηριότητα της πόλης, θα δούμε μεταξύ άλλων την κεντρική πλατεία Ρίνεκ με τα πολύχρωμα κτίρια, τον Καθεδρικό Ναό, το Δημαρχείο, το Πανεπιστήμιο καθώς και το νησί Πιάσεκ στον ποταμό Όντερ. Στην συνέχεια τακτοποίηση στο ξενοδοχείο. Το απόγευμα ελεύθερος χρόνος για βόλτες στους γραφικούς δρόμους του Βόρτσλαβ.

**8η Μέρα | Βόρτσλαβ – Βουδαπέστη.**

Πρωινό και στη συνέχεια θα αναχωρήσουμε για την Βουδαπέστη. Άφιξη και τακτοποίηση στο ξενοδοχείο μας. Το βράδυ προαιρετική αποχαιρετιστήρια διασκέδαση σε ταβέρνα με τσιγγάνικα βιολιά.

**9η Μέρα | Βουδαπέστη – Θεσσαλονίκη.**

Πρωινό και στη συνέχεια αναχώρηση για την Θεσσαλονίκη με ενδιάμεσες στάσεις για φαγητό και καφέ.

|  |  |
| --- | --- |
| **Πανόραμα Πολωνίας - Βουδαπέστη - Μπρατισλάβα 9 μέρες / 7 νύχτες** | **Αναχωρήσεις: 08/07, 22/07, 02/08, 19/08 & 02/09 - Πακέτο εκδρομής** |
| **Ξενοδοχεία** | **Κατ.** | **Διατροφή** | **Τιμή σε δίκλινο** | **1ο παιδί** | **Επιβ. Μονόκλινου** | **Γενικές Πληροφορίες** |
| Hotels | 3\* - 4\* | Πρωινό | 395€ | 285€ | 225€ |  |
|
|
| **Στη τιμή περιλαμβάνονται:** Εφτά (7) διανυκτερεύσεις σε ξενοδοχεία 3\* - 4\*. Πρωινό καθημερινά στον χώρο του ξενοδοχείου. Μετακινήσεις, ξεναγήσεις & εκδρομές με πολυτελή κλιματιζόμενα λεωφορεία, σύμφωνα με το παραπάνω πρόγραμμα. Έλληνας έμπειρος συνοδός-αρχηγός του γραφείου μας καθ’ όλη τη διάρκεια της εκδρομής. Ασφάλεια αστικής ευθύνης.**Δεν περιλαμβάνονται:** Checkpoints & Δημοτικοί Φόροι: 25€ ανά άτομο. Κρουαζιέρα στον Δούναβη: 15€ ανά άτομο. Δείπνο με τοπικό παραδοσιακό πρόγραμμα στα Τσιγγάνικα Βιολιά : 35€ ανά άτομο. Η ασφάλεια για τον COVID: 15€ ανά άτομο. Ζητήστε αναλυτικότερες πληροφορίες. Φιλοδωρήματα, αχθοφορικά. Είσοδοι σε μουσεία, κάστρα & αρχαιολογικούς χώρους. Οτιδήποτε δεν αναφέρεται στα περιλαμβάνονται. |
|